Source: http://ec.europa.eu/civiljustice/adr/adr_hun_mt.htm
Timestamp: 2017-03-26 06:40:51+00:00
Document Index: 795811

Matched Legal Cases: ['Qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'art 33', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Meżżi alternattivi għal riżoluzzjoni ta’ kwistjoni - Ungerija
L-aħħar aġġornament: 21-02-2008
Meżżi alternattivi għal riżoluzzjoni ta’ kwistjoni - UngerijaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Mistoqsija ġenerali l-ewwel: x’inhuma l-metodi varji ta’ riżoluzzjoni alternattiva tat-tilwim fl-Ungerija? L-użu ta’ forma ta’ riżoluzzjoni alternattiva tat-tilwim (ADR) huwa stabbilit bil-liġi jew meħtieġ b’mod obbligatorju fuq bażi ta’ deċiżjoni tal-qorti? Hemm regolamenti statutorji f’dan ir-rigward? 1.
Il-proċedura ta’ l-arbitraġġ 2.
L-Att I ta’ l-2004 dwar l-Isport li jistabbilixxi l-Qorti ta’ l-Arbitraġġ Permanenti għall-Isport 3.
Il-medjazzjoni 4.
Il-medjazzjoni fil-kura tas-saħħa 5.
Il-medjazzjoni fil-kwistjonijiet ta’ protezzjoni tat-tfal 6.
Il-proċeduri korporattivi ta’ konċiljazzjoni X’tipi tat-tilwim huma adattati għar-riżoluzzjoni permezz ta’ l-ADR? Hemm termini kuntrattwali relatati mat-twettiq ta’ kuntratt li l-ewwel jeħtieġu l-użu tal-proċeduri ta’ l-ADR meta jinqala’ t-tilwim. It-tilwima tista’ titressaq quddiem qorti biss wara li dawn il-proċeduri jkunu twettqu. Dawn it-termini jorbtu lill-partijiet? Jekk il-proċeduri ta’ l-ADR jintużaw, kif jistgħu l-garanziji komparabbli ma’ dawk tal-qrati jiġu żgurati? B’mod partikolari, kif tista’ tiġi garantita l-kunfidenzjalità tan-negozjati? Huwa neċessarju li jinkiseb parir legali? Xi rwol għandhom l-avukati fil-proċeduri ta’ l-ADR? Huwa possibbli li titwettaq riżoluzzjoni alternattiva tat-tilwim permezz ta’ proċeduri mill-“bogħod”? (B’mod partikolari, huwa possibbli li jintużaw mezzi elettroniċi?) Hemm tariffi għall-proċeduri ta’ l-ADR? Jekk iva, kif inhuma distribwiti l-ispejjeż? Hemm provvediment għall-għajnuna legali? Jekk it-tentattiv barra mill-qorti biex tiġi riżolta t-tilwima jkun falla, huwa possibbli li jitressaq il-każ quddiem il-qorti? Dan jeffettwa l-limitazzjonijiet statutorji fil-proċeduri ġudizzjarji? Jekk ikun hemm ftehim reċiproku bejn il-partijiet bħala riżultat tal-proċeduri ta’ l-ADR, kif jitpoġġa fis-seħħ dan? X’jiġri jekk is-soluzzjoni milħuqa ma titpoġġiex fil-prattika immedjatament? Jistgħu jiġu applikati l-proċeduri ta’ infurzar normali? Ikun għadu possibbli li jitressaq il-każ quddiem il-qorti? Mistoqsija ġenerali l-ewwel: x’inhuma l-metodi varji ta’ riżoluzzjoni alternattiva tat-tilwim fl-Ungerija?
Is-sistema legali ta’
l-Ungerija tipprovdi għat-tipi l-aktar magħrufa ta’ riżoluzzjoni alternattiva
tat-tilwim (ADR), biex b’hekk il-partijiet jistgħu jippruvaw isolvu t-tilwim
permezz ta’ l-arbitraġġ jew il-medjazzjoni minflok ma jmorru l-qorti.
L-użu ta’ forma ta’ riżoluzzjoni alternattiva tat-tilwim (ADR) huwa stabbilit bil-liġi jew meħtieġ b’mod obbligatorju fuq bażi ta’ deċiżjoni tal-qorti?
Il-liġi kif tinsab illum
ma tobbligax lill-partijiet li jużaw mekkaniżmi ta’ riżoluzzjoni alternattiva
tat-tilwim biex isolvu t-tilwim.
Hemm regolamenti statutorji f’dan ir-rigward?
Fis-sistema legali
Ungeriża, ir-regolamenti legali fuq livelli differenti – prinċipalment Atti
tal-Parlament – jirregolaw ir-riżoluzzjoni alternattiva tat-tilwim. Huma
deskritti aktar 'l isfel.
1. Il-proċedura ta’ l-arbitraġġ
Taħt l-Att LXXI ta’ l-1994 dwar l-Arbitraġġ,
il-proċedura ta’ l-arbitraġġ tista’ tintuża minflok proċeduri ġudizzjarji
jekk (a) mill-inqas wieħed mill-partijiet ikun persuna impenjata
professjonalment f’attivitajiet ekonomiċi li għalihom għandha x’taqsam it-tilwima
legali (jekk dan ma jkunx il-każ, jista’ wkoll jintgħażel arbitraġġ ad hoc jew permanenti jekk ikun
permess mil-liġi); (b) jekk il-partijiet jistgħu jiddeċiedu liberament fuq
is-suġġett tal-proċedura; u (c) jekk il-proċeduri ta’ l-arbitraġġ ikunu ġew
previsti mill-partijiet f’kuntratt bil-miktub ta’ l-arbitraġġ. Il-liġi tista’
teskludi r-riżoluzzjoni tat-tilwim legali permezz ta’ l-arbitraġġ, u f’ċerti
tipi ta’ kawżi ċivili l-arbitraġġ ma jistax jintuża.
L-arbitri għandhom ikunu
indipendenti u imparzjali; ma jistgħux ikunu rappreżentanti tal-partijiet.
L-arbitri ma jistgħux jaċċettaw ordnijiet matul il-proċeduri u għandhom
iżommu kunfidenzjalità sħiħa fir-rigward tal-fatti li jiġu mgħarrfa lilhom, anke
wara li l-proċeduri jkunu spiċċaw. Fil-każ tal-qorti ta’ l-arbitraġġ
permanenti, l-arbitri għandhom jiddikjaraw dan kollu bil-miktub hekk kif jiġu
eletti/maħtura.
Sakemm ma jiġix ipprovdut
mod ieħor mil-liġi, il-qorti permanenti ta’ l-arbitraġġ annessa mal-Kamra
tal-Kummerċ u ta’ l-Industrija Ungeriża (ibbażata f’1055 Budapest, Kossuth tér
6-8) taġixxi bħala l-qorti ta’ l-arbitraġġ permanenti fil-każijiet
2. L-Att I ta’ l-2004 dwar l-Isport li jistabbilixxi l-Qorti ta’ l-Arbitraġġ Permanenti għall-Isport
F’ċerti każijiet relatati
ma’ l-isport u jekk il-partijiet jitolbu hekk, il-Qorti ta’ l-Arbitraġġ
Permanenti għall-Isport tistinka biex iġġib ftehim. Il-każijiet ikkonċernati
huma primarjament tilwim legali bejn l-assoċjazzjonijiet ta’ l-isport u
l-membri tagħhom, tilwim bejn membri ta’ assoċjazzjoni ta’ l-isport dwar
attivitajiet relatati ma’ l-assoċjazzjoni ta’ l-isport tagħhom, u tilwim bejn
assoċjazzjonijiet/organizzazzjonijiet jew in-nies ta’ l-isport u esperti ta’
l-isport. Il-Qorti ta’ l-Arbitraġġ Permanenti għall-Isport topera taħt
l-awtorità ta’ l-Assoċjazzjoni Nazzjonali ta’ l-Isport. Il-Presidju jagħżel
lill-President tagħha u mill-inqas 15-il membru għal perjodu ta’ erba’ snin
minn fost avukati bi kwalifikazzjonijiet legali speċjali u mill-inqas ħames
snin ta’ prattika legali fil-qasam ta’ l-isport. Il-Presidju jagħżel żewġ
membri tal-Qorti ta’ l-Arbitraġġ Permanenti ta’ l-Isport fuq rakkomandazzjoni
tal-Kumitat Olimpiku Ungeriż.
Bl-eċċezzjonijiet
ipprovduti mil-liġi, id-dispożizzjonijiet ta’ l-Att LXXI ta’ l-1994 dwar
l-Arbitraġġ japplika għall-proċedura segwita mill-Qorti ta’ l-Arbitraġġ
Permanenti għall-Isport.
3. Il-medjazzjoni
Taħt l-Att LV ta' l-2002 dwar il-Medjazzjoni, il-partijiet (persuni naturali, persuni legali, entijiet kummerċjali mingħajr personalità legali, organizzazzjonijiet oħra) f'tilwima ċivili marbuta mad-drittijiet personali u patrimonjali tagħhom jistgħu, jekk jiftiehmu u jekk il-liġi ma tillimitax id-dritt tagħhom li jiddisponu, li jużaw proċedura ta' medjazzjoni biex ifittxu riżoluzzjoni. Huma jistgħu jibdew din it-tip ta' proċedura billi jfittxu s-servizzi ta' medjatur. L-Att jispeċifika l-firxa ta' kawżi legali ċivili li fihom m'hijiex possibbli l-medjazzjoni u fejn id-dispożizzjonijiet tiegħu ma jistgħux japplikaw għall-proċeduri ta' medjazzjoni u konċiljazzjoni regolati minn atti oħra jew għall-medjazzjoni fi proċeduri ta' l-arbitraġġ. Il-Ministeru tal-Ġustizzja jippubblika r-reġistru tal-medjaturi fuq is-sit web tiegħu: www.im.hu - - - . Fuq
4. Il-medjazzjoni fil-kura tas-saħħa
Taħt l-Att CXVI ta’ l-2000 dwar
il-Medjazzjoni fil-Kura tas-Saħħa, proċedura ta’ medjazzjoni tista’ tintuża
biex tinkiseb ir-riżoluzzjoni tat-tilwim legali barra l-qorti dwar il-forniment
ta’ servizz minn fornituri tal-kura tas-saħħa lill-pazjenti u biex jiġi
żgurat l-infurzar rapidu u effettiv tad-drittijiet tal-partijiet.
Il-partijiet għandhom jissottomettu t-talba għall-medjazzjoni tagħhom
lill-kamra reġjonali ta’ l-esperti ġudizzjarji li tkun l-eqreb għad-dar
tal-pazjent jew għall-post fejn is-servizzi tal-kura tas-saħħa kkonċernati
huma forniti. Il-fornitur tal-kura tas-saħħa għandu jagħmel pubbliku
r-reġistru tal-kmamar reġjonali ta’ l-esperti ġudizzjarji b’mod aċċessibbli. Ir-reġistru
tal-medjaturi tal-kura tas-saħħa huwa miżmum mill-Kamra Ungeriża ta’
l-Esperti Ġudizzjarji (1027 Budapest, Bem rakpart 33-34., I. 122.).
5. Il-medjazzjoni fil-kwistjonijiet ta’ protezzjoni tat-tfal
Taħt l-emenda ta’ l-2003
għad-Digriet Nru. 149/1997 (IX. 10.) Korm. dwar l-aġenziji
tal-benessri tat-tfal, il-protezzjoni tat-tfal u l-amministrazzjoni
tal-benessri tat-tfal, il-medjazzjoni fi kwistjonijiet ta’ protezzjoni
tat-tfal ġiet introdotta mill-1 ta’ Jannar 2005 f’każijiet fejn il-ġenituri
jew persuni oħra awtorizzati li jkollhom relazzjonijiet ma jkunux jistgħu
jiftiehmu fuq il-mod jew il-ħin ta’ kuntatt. Il-medjazzjoni fi kwistjonijiet
ta’ protezzjoni tat-tfal tista’ tiġi mibdija fuq il-bażi ta’ applikazzjoni
konġunta mill-partijiet lil medjatur tal-protezzjoni tat-tfal. Ir-reġistru
ta’ medjaturi tal-protezzjoni tat-tfal huwa miżmum mill-Istitut Nazzjonali
tal-Politika tal-Familja u tal-Politika Soċjali. Ir-reġistru jista’ jiġi
spezzjonat fil-bini uffiċjali tal-Qorti tal-Gwardjani u tas-servizzi
tal-benessri tat-tfal.
6. Il-proċeduri korporattivi ta’ konċiljazzjoni
Is-Servizz tal-Medjazzjoni u ta' l-Arbitraġġ dwar ix-Xogħol stabbilit taħt l-Att XXII ta' l-1992 dwar il-Kodiċi tax-Xogħol iservi primarjament biex jirriżolvi tilwim kollettiv relatat max-xogħol. Dan il-korp iwettaq tliet attivitajiet: konċiljazzjoni, medjazzjoni u arbitraġġ. Is-servizzi ta' medjazzjoni tal-korp jistgħu jintużaw ukoll biex jiġi riżolt tilwim privat dwar ix-xogħol, imma l-liġi ma tobbligax lill-partijiet ikkonċernati li jagħmlu dan. Biex jiġu infurzati d-drittijiet tal-konsumaturi, l-Att CLV ta' l-1997 dwar il-Protezzjoni tal-Konsumaturi stabbilixxa korpi ta' konċiljazzjoni annessi mal-kmamar ekonomiċi reġjonali. Il-korpi ta' konċiljazzjoni jittrattaw primarjament is-soluzzjoni barra mill-qorti tat-tilwim tal-konsumaturi relatati ma' l-applikazzjoni tar-regoli dwar il-kwalità u s-sigurtà ta' oġġetti u servizzi u r-responsabbiltà għall-prodott, u mal-konklużjoni u l-implimentazzjoni tal-kuntratti. L-għan tal-proċedura tal-Korp ta' Konċiljazzjoni huwa li ssolvi tilwim bejn il-konsumaturi u l-intrapriżi bi ftehim, u fin-nuqqas ta' dan li tieħu deċiżjoni fl-interessi ta' l-infurzar tad-drittijiet tal-konsumaturi malajr, b'mod effettiv u b'mod sempliċi. Il-korpi m'għandhomx ġuriżdizzjoni f'tilwim li għalih il-liġi tistabbilixxi l-kompetenza ta' xi awtorità oħra. Il-proċeduri ta' konċiljazzjoni huma mibdija fuq talba tal-konsumatur jew, f'każ ta' aktar minn konsumatur wieħed u bl-awtorizzazzjoni ta' dawk ikkonċernati, ta' l-organizzazzjoni ċivili li tirrapreżenta l-interessi tal-konsumaturi. X’tipi tat-tilwim huma adattati għar-riżoluzzjoni permezz ta’ l-ADR?
L-ADR jista’ jiġu użat f’tilwim
ċivili u kummerċjali fejn l-użu tiegħu ma jkunx ristrett minn xi regolament
Hemm termini kuntrattwali relatati mat-twettiq ta’ kuntratt li l-ewwel jeħtieġu l-użu tal-proċeduri ta’ l-ADR meta jinqala’ t-tilwim. It-tilwima tista’ titressaq quddiem qorti biss wara li dawn il-proċeduri jkunu twettqu. Dawn it-termini jorbtu lill-partijiet?
Fil-każijiet ċivili u
kummerċjali, il-kuntratti bejn il-partijiet jistgħu jistipulaw li l-arbitraġġ
għandu jiġu użat minflok il-proċeduri ġudizzjarji biex jissolva tilwim
relatat ma’ termini u kondizzjonijiet kuntrattwali. Jekk din it-tip ta’
klawżola tkun qiegħda fil-kuntratt, hija tkun torbot lill-partijiet.
Jekk il-proċeduri ta’ l-ADR jintużaw, kif jistgħu l-garanziji komparabbli ma’ dawk tal-qrati jiġu żgurati? B’mod partikolari, kif tista’ tiġi garantita l-kunfidenzjalità tan-negozjati?
Il-proċeduri ta’ l-ADR
deskritti huma regolati minn strumenti legali ta’ livell għoli, atti
parlamentari u digrieti tal-gvern li fihom dispożizzjonijiet stretti dwar
is-sistema ta’ proċeduri u l-ħtieġa ta’ kunfidenzjalità. Dawn
id-dispożizzjonijiet jipprovdu garanziji xierqa li l-proċeduri ta’ l-ADR huma
affidabbli daqs il-proċeduri ġudizzjarji.
Huwa neċessarju li jinkiseb parir legali? Xi rwol għandhom l-avukati fil-proċeduri ta’ l-ADR?
Mhuwiex obbligatorju li
tinkiseb rappreżentanza legali jew parir legali meta jintuża l-ADR.
Il-partijiet huma liberi li jiddeċiedu jekk jitolbux rappreżentanti legali
(b’poteri sħaħ), jekk jiksbux parir jew informazzjoni legali billi jfittxu
avukat jew nutar pubbliku, jew jekk ifittxux parir legali taħt is-sistema ta’
l-istituzzjonijiet ta’ l-għajnuna legali għal dawk li huma soċjalment
żvantaġġati pprovduti mill-Att LXXX ta’ l-2003 dwar l-għajnuna legali.
Huwa possibbli li titwettaq riżoluzzjoni alternattiva tat-tilwim permezz ta’ proċeduri mill-“bogħod”? (B’mod partikolari, huwa possibbli li jintużaw mezzi elettroniċi?)
Hemm tariffi għall-proċeduri ta’ l-ADR? Jekk iva, kif inhuma distribwiti l-ispejjeż? Hemm provvediment għall-għajnuna legali?
Ir-regoli li jirregolaw
it-tipi differenti ta’ proċeduri jistabbilixxu b’mod ċar is-sistema ta’ ħlas
ta’ l-ispejjeż li għandhom jitħallsu mill-partijiet. F’ċerti każijiet
il-partijiet huma liberi li jiftiehmu fuq it-tariffi u l-ispejjeż li
jirriżultaw fil-proċeduri, filwaqt li f’każijiet oħra l-ammonti huma
speċifikati f’regolamenti legali. Fi proċeduri ta’ l-arbitraġġ is-sentenza
tal-qorti tistabbilixxi l-ammont ta’ l-ispejjeż u min għandu jħallashom. Fi
proċeduri ta’ medjazzjoni l-partijiet u l-medjatur huma liberi li jiftiehmu
fuq l-ammonti tat-tariffi u ta’ l-ispejjeż u min għandu jħallas x’hiex; jekk
il-partijiet ma jkunux jistgħu jiftiehmu fuq dan ta’ l-aħħar, huma jħallsuhom
f’proporzjonijiet indaqs. Fi proċeduri ta’ medjazzjoni dwar il-kura tas-saħħa
t-tariffi u l-ispejjeż involuti huma stabbiliti mil-liġi, imma l-partijiet
huma liberi li jiftiehmu fuq min għandu jħallashom.
Mid-dħul fis-seħħ fl-1
t’April 2004 ta’ l-Att LXXXX ta’ l-2003 dwar l-għajnuna legali, il-persuni
eliġibbli għall-għajnuna legali taħt l-Att jistgħu jirċievu informazzjoni
mill-fornitur ta’ l-għajnuna legali dwar il-possibbiltajiet ta’ soluzzjoni tat-tilwim
legali barra mill-qorti, jew dokument jiġi mħejji li jista’ jgħin biex tiġi
riżolta t-tilwima. It-tariffa tal-konsulent legali hija mħallsa jew mgħoddija
mill-istat skond id-dħul u l-proprjetà tal-persuna assistita.
Fil-proċeduri ta’
medjazzjoni dwar il-kura tas-saħħa l-partijiet huma liberi li jiftiehmu min
se jħallas l-ispejjeż. Fejn il-partijiet ma jkunux jistgħu jiftiehmu, il-liġi
tispeċifika min għandu jħallas l-ispejjeż f’każijiet partikolari. Bħala
regola ġenerali hija tipprovdi li l-ispejjeż ġenerali tal-proċeduri għandhom
jinqasmu b’mod indaqs bejn il-partijiet. Regolament separat jistabbilixxi
l-ammont ta’ l-ispejjeż ġenerali u anċillari tal-proċeduri.
Jekk it-tentattiv barra mill-qorti biex tiġi riżolta t-tilwima jkun falla, huwa possibbli li jitressaq il-każ quddiem il-qorti? Dan jeffettwa l-limitazzjonijiet statutorji fil-proċeduri ġudizzjarji?
Sentenza mogħtija minn qorti ta’ l-arbitraġġ ma tistax tiġi
appellata. F’ċerti każi pprovduti mil-liġi, kull parti jew kull persuna oħra
li jkun hemm provvediment li jikkonċernaha fis-sentenza tista’, fi żmien 60
ġurnata minn meta l-qorti tagħti s-sentenza, titlob lill-qorti li tannullaha
(eż. jekk il-parti li tkun ikkonkludiet il-ftehim ta’ l-arbitraġġ ma
jkollhiex il-kapaċità jew il-kompetenza legali; jekk il-kuntratt ta’
l-arbitraġġ ikun invalidu taħt ir-regoli tas-sistema legali li tirregolah
jew, fin-nuqqas ta’ dispożizzjoni li tispeċifika s-sistema legali, taħt
il-liġi Ungeriża; jekk il-partijiet ma jkunux ġew notifikati kif suppost
bil-ħatra ta’ l-arbitru jew bil-proċeduri ta’ l-arbitraġġ, jew kien
impossibbli għalihom minħabba raġunijiet oħra li jippreżentaw il-każ tagħhom;
jekk is-sentenza tkun tikkonċerna tilwima li għaliha ma kinitx tapplika
l-klawżola ta’ l-arbitraġġ jew li ma kinitx koperta mid-dispożizzjonijiet
tal-kuntratt ta’ l-arbitraġġ, eċċ.).
Il-possibbiltà ta’ annullament
hija eskluża jekk it-terminu ta’ żmien ta’ 60 ġurnata msemmi aktar 'il fuq ma
jiġix sodisfatt.
Jekk matul il-proċeduri
l-partijiet jiftiehmu fuq it-tilwima, il-qorti ta’ l-arbitraġġ toħroġ ordni
li tagħlaq il-proċeduri. Fuq talba tal-partijiet, il-qorti ta’ l-arbitraġġ
tinkorpora l-ftehim (bit-termini u l-kondizzjonijiet stabbiliti fih)
f’sentenza, sakemm hija tqis li l-ftehim jikkonforma mar-regolamenti legali.
Il-forza ta’ ftehim inkorporat f’sentenza tal-qorti ta’ l-arbitraġġ hija
ekwivalenti għal dik ta’ sentenza mogħtija minnha.
Taħt l-Att dwar
il-Medjazzjoni, fit-tmiem tal-proċeduri tal-medjazzjoni l-partijiet jistgħu jressqu t-tilwima tagħhom quddiem
il-qorti, peress li ftehim magħmul fil-proċeduri ta’ medjazzjoni mhuwiex
infurzabbli uffiċjalment.
Il-każ jista’ jitressaq
quddiem il-qorti fi żmien il-perjodu ta’ limitazzjoni ġenerali. Il-bidu
tal-proċeduri ta’ medjazzjoni jinterrompi l-perjodu ta’ limitazzjoni.
Jekk ikun hemm ftehim reċiproku bejn il-partijiet bħala riżultat tal-proċeduri ta’ l-ADR, kif jitpoġġa fis-seħħ dan? X’jiġri jekk is-soluzzjoni milħuqa ma titpoġġiex fil-prattika immedjatament? Jistgħu jiġu applikati l-proċeduri ta’ infurzar normali? Ikun għadu possibbli li jitressaq il-każ quddiem il-qorti?
L-effett ta’ deċiżjoni
ta’ l-arbitraġġ huwa l-istess bħal dak ta’ sentenza valida tal-qorti u
r-regoli legali dwar l-infurzar ġudizzjarju huma applikabbli.
Jekk jiġu ssodisfati
l-kondizzjonijiet neċessarji, il-qorti lokali kompetenti tannetti ordni ta’
infurzar ma’ deċiżjoni li torbot tal-korp ta’ konċiljazzjoni tal-protezzjoni
tal-konsumaturi jew tal-kunsill tal-medjazzjoni dwar il-kura tas-saħħa u ma’
ftehim konkluż quddiem il-kunsill tal-medjazzjoni dwar il-kura tas-saħħa.
Ftehim ta’ kuntatt milħuq
fi proċeduri ta’ medjazzjoni dwar il-protezzjoni tat-tfal għandu jiġi
ppreżentat lill-qorti tal-gwardjani fi żmien 8 ijiem. Il-qorti tal-gwardjani
tapprova l-ftehim fuq talba tal-partijiet. Jekk ma jintlaħaq l-ebda ftehim
fil-medjazzjoni, il-proċeduri jinbdew mill-qorti tal-gwardjani.
« Meżżi alternattivi għal riżoluzzjoni ta’ kwistjoni - Informazzjoni Ġenerali | Ungerija - Informazzjoni Ġenerali »